als_Latn dik_Latn sag_Latn
Ka ndërruar jetë në orën 7.00 të ditës së premte në sanatoriumin e Tiranës, Ramiz Alia, 86 vjec, ish-Sekretar i Përgjithshëm i Komitetit Qendror të Partisë së Punës së Shqipërisë dhe ish-Presidenti i parë i Shqipërisë pluraliste.
Zoti Alia ndodhej i shtruar në sanatorium për shkak të komplikacioneve në mushkëri. Nuk ishte hera e parë që zoti Alia i drejtohej spitalit për probleme kryesisht të mpiksjes së gjakut në mushkëri.
Zoti Alia lindi më 18 tetor 1925 në Shkodër. Ai u bashkua me lëvizjen komuniste pa mbushur ende 20 vjeç. U bë pjesëtar i ushtrisë partizane dhe pas çlirimit nisi një karrierë politike. I diplomuar i shkollës së partisë në Moskë,
Vdekja e Alisë
Varrimi i Ramiz Alisë
Intervista e Alisë për rrëzimin e regjimit
në vitin 1954, në vitin 1961 pranohet në Byronë Politike të Partisë së Punës së Shqipërisë, duke u bërë një nga figurat më të rëndësishme të vendit gjatë diktaturës.
Gjatë kësaj periudhe Ramiz Alia kreu detyrat të ndryshme, përvecse anëtar i Burosë, ai ishte Ministër i Arsimit dhe Kulturës, deputet, Kryetar i Presidiumit të Kuvendit Popullor, Sekretar i Parë i Partisë Komuniste dhe kryetar i Këshillit Presidencial, që krijoi vetë në vitin 1991. Pas zgjedhjeve të para shumëpartiake në Shqipëri të zhvilluara më 31 mars 1991, parlamenti i ri pluralist i dominuar nga deputetët komunistë, më 30 prill 1991 e zgjodhi Ramiz Alinë, President të Republikës.
Pas zgjedhjeve të parakohshme parlamentare të 22 marsit 1992 ku fitoi koalicioni i opozitës i udhëhequr nga Partia Demokratike, më 3 prill 1992 Alia dha dorëheqje nga posti i Presidentit dhe u tërhoq nga jeta aktive politike, ndërkohë që Partia e Punës kishte filluar reformimin, duke u shndërruar në një Parti Socialiste, me në krye Fatos Nanon.
Për shumë, figura e Ramiz Alisë ka ngjallur diskutime të shumta për rolin që ai luajti apo nuk pranoi të luajë në zhvillimet demokratike. I burgosur gjatë viteve 90 për shpërdorime, ai përfitoi nga amnistia e vitit 1997 dhe u largua për pak kohë nga Shqipëria. I rikthyer në Tiranë në vitin 1998, ai zhvilloi një jetë të qetë prej pensionisti, por duke qenë i ftuar në pritje dhe aktivitete të ndryshme me cilësinë e ish-Presidentit të Republikës.
Meta i shpreh ngushëllimet familjes
Kryetari i Lëvizjes Socialiste për Integrim Ilir Meta i shprehu ngushëllimet familjes së ish-presidentit Ramiz Alia për ndarjen nga jeta të njeriut të tyre.
“Ramiz Alia ishte një figurë e shquar e luftës anti-fashiste”, thuhet në ngushëllimin e Metës.
Kreu i LSI-së është i pari politikan që deri më tani ka shprehur ngushëllimet.
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn lij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn